《雨中忆花寄怀曾季永严从礼二首》
宋代·赵蕃

白下古聚落，种花成土风。
贫者篱疎薄，富家栏槛重。
严曾盖甥舅，交友著我中。
牡丹大盘盂，酴醾郁蛟龙。
走观仍折送，忆费诗酒供。
今年百里外，此事不得同。
坐病风雨恶，因之怀二公。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。